钦定古今图书集成/明伦汇编/氏族典/第147卷 > 孙唐卿
## 钦定古今图书集成/明伦汇编/氏族典/第147卷 > 孙唐卿

按《宋史孙唐卿传》：唐卿，字希元，青州人。少有学行，年
十七，以书谒韩琦，有名一时。唐卿初中第，通判陕州，
于吏事若素习。民有母再适人而死，及葬其父，恨母
之不得祔，盗母之丧而同葬之，有司论以法。唐卿时
权府事，乃曰：“是知有孝而不知有法尔。”乃释之以闻。
未几，丁父忧，毁瘠呕血而卒，诏赙其家。